Amennyiben magas a glaukóma kialakulásának kockázata Önnél, vagy elmúlt 40 éves, akkor évente javasolt részt vennie egy átfogó szemészeti vizsgálaton, ami a következő vizsgálatokat tartalmazhatja:   Szemnyomás mérés: A szemnyomásvizsgálat (tonometria) egy tonométer nevű műszerrel méri a szemen belüli nyomást. A szűrés történhet a nonkontakt tonométer nevű eszközzel is, amely egy levegő löket segítségével méri meg a szemnyomást, így nem szükséges a beteg szeméhez hozzáérni.   Csarnokzug vizsgálat: A csarnokzug vizsgálat (gonioscopia) során a szem felszíni érzéstelenítése után egy kontaktlencse-szerű eszközzel történik, amely speciális tükreivel a szaruhártyán keresztül a szemészorvos belát a szabad szemmel nem vizsgálható csarnokzug területére.   Látótér vizsgálat: A látótérvizsgálat (perimetria) a látás hiányzó területeit ellenőrzi. Fénypontok sorozatát mutatják meg Önnek, és megkérdezik, melyeket látja. Ha nem látja a perifériás látásában lévő foltokat, az azt jelezheti, hogy a glaukóma károsította a látását.   Látóideg vizsgálat: Pupillatágítást követően az orvos réslámpával megvizsgálja a látóideget.   OCT és OCT-A vizsgálat: Az OCT (optikai koherencia tomográfia) és az OCT-A (optikai koherencia tomográfiás angiográfia) vizsgálatok a retina rétegeinek legfinomabb elemzését teszik lehetővé. Az OCT vizsgálatok fájdalommentesek és gyorsak, mely során a szemfenéken fénysugarak pásztázzák végig az éleslátás helyét, a makulát. Ennek eredményeként mikrométer pontosságú keresztmetszeti képet kapunk az ideghártya (retina) rétegeiről. Kirajzolja az ideghártya érrendszerét és az áramló vér útját. Az információk ismeretében a szemorvos egyértelműen meg tudja állapítani, hogy van-e kóros eltérés a szemben, és ha igen, arra megfelelő, személyre szabott kezelést tud javasolni. Az OCT-A jelenleg a legkorszerűbb és legmodernebb diagnosztikai eszköz a szemész szakorvosok kezében.   Szaruhártya vastagságának vizsgálata: Befolyásolhatja a szemnyomást, ezért szükséges a szaruhártya vastagságának vizsgálta.